Petra Majdič

Petra Majdič (født 22. desember 1979) er en slovensk langrennsløper. Hun er født og oppvokst i Ljubljana, og går for den slovenske skiklubben SD Atrans Trojane. Hun regnes som en av de beste sprinterne i verden og har vunnet 16 verdenscupseire, hvorav 15 i sprint, og hun har vunnet verdenscupen i sprint sammenlagt tre ganger.

 Karriere  
Majdič debuterte i verdenscupen 9. januar 1999 i Nové Město. Hun kom på andreplass i verdenscupen i sprint i sesongen 2006/07 og hun vant i sesongen 2007/08. I verdenscupen sammenlagt kom hun henholdsvis på fjerde- og femteplass. Hun ble kåret til «Årets kvinnelige idrettsutøver» i Slovenia både i 2006 og 2007.

I verdenscupen for sesongen 2008/09 kom hun på andreplass, mens hun vant sprintcupen suverent. Hun kjempet med Justyna Kowalczyk om å vinne verdenscupen, og selv om hun ledet helt til det siste rennet ble hun bare nummer to. Majdič vant også sprinttrøya i Tour de Ski 2008/09 og hun ble nummer tre sammenlagt.

I OL 2010 i Whistler falt hun stygt under oppvarmingen til den klassiske sprinten. Hun stilte likevel til start, og til tross for store smerter gikk hun inn til en bronsemedalje bak Marit Bjørgen og Justyna Kowalczyk. Det ble etterpå konstatert brudd i fire ribbein og en rift i lungeposen.

Majdič vurderte å legge opp etter skaden, men valgte å satse også på sesongen 2010/11. Hun vant ett verdenscuprenn i sprint, og hun vant de to sprintene i Tour de ski samt sprinten i verdenscupfinalen i Stockholm. Hun fikk dermed med seg verdenscuptrofeet i sprint også i sin siste sesong i verdenscupen.

 Verdenscupseire 
Nr. Dato Sted Distanse 1. 6. mars 2006   Drammen  Sprint klassisk 2. 25. november 2006   Kuusamo  Sprint klassisk 3. 21. mars 2007   Stockholm Sprint klassisk 4. 1. desember 2007   Kuusamo  Sprint klassisk 5. 23. januar 2008   Canmore  Sprint klassisk 6. 10. februar 2008   Otepää  Sprint klassisk 7. 29. november 2008   Kuusamo  Sprint klassisk 8. 14. desember 2008   Davos  Sprint fristil  9. 20. desember 2008   Düsseldorf  Sprint fristil 10. 25. januar 2009   Otepää  Sprint klassisk 11. 13. februar 2009   Valdidentro Sprint fristil 12. 7. mars 2009   Lahtis  Sprint fristil 13. 12. mars 2009   Trondheim  Sprint klassisk 14. 14. mars 2009   Trondheim  30 km klassisk 15. 13. desember 2009   Davos  Sprint fristil 16. 23. januar 2011   Otepää  Sprint klassisk

I tillegg vant Majdič sprint klassisk under verdenscupfinalene i Stockholm 2009 og 2011, disse regnes ikke som verdenscupseire.

 Sammenlagtresultater i verdenscupen i langrenn 
 Sesong  Alder Sluttstilling sesongSluttstilling Ski TourTotaltDistanseLangdistanseMellomdistanseSprintNordiskåpningTour deSkiVerdenscup-finale 1999/2000  20  69. —  —  47.  — — — — 2000/2001  21  34. — — —  24. — — — 2001/2002  22  14. — — —  9. — — — 2002/2003  23  14. — — —  22. — — — 2003/2004  24  24.  21. — — 32. — — —  2004/2005  25  9.  18. — —  11. — — — 2005/2006  26  9.  10. — —  12. — — —  2006/2007  27  4.  8. — —   —  6. — 2007/2008  28  5.  14. ——   —  18.  13. 2008/2009  29    5. — —   —    12. 2009/2010  30    8. — —   —    — 2010/2011  31  6.  13. — —     7.  6. 9. 

 Etappeseire i Tour de Ski 
DatoStedDistanse 3. januar 2007   Oberstdorf  Sprint klassisk 1. januar 2010   Oberhof  2,8 km prolog klassisk 3. januar 2010   Oberhof  Sprint klassisk 9. januar 2010   Val di Fiemme  10 km klassisk 2. januar 2011   Oberstdorf  Sprint klassisk 5. januar 2011   Toblach  Sprint fristil

 Referanser 

 Eksterne lenker 



Kategori:Slovenske langrennsløpere
Kategori:Olympiske bronsemedaljevinnere for Slovenia
Kategori:Deltakere under Ski-VM 1999
Kategori:Deltakere under Ski-VM 2001
Kategori:Deltakere for Slovenia under Vinter-OL 2002
Kategori:Langrennsløpere under Vinter-OL 2002
Kategori:Deltakere under Ski-VM 2003
Kategori:Deltakere under Ski-VM 2005
Kategori:Deltakere for Slovenia under Vinter-OL 2006
Kategori:Langrennsløpere under Vinter-OL 2006
Kategori:Deltakere under Ski-VM 2007
Kategori:Deltakere under Ski-VM 2009
Kategori:Medaljevinnere under Vinter-OL 2010
Kategori:Deltakere for Slovenia under Vinter-OL 2010
Kategori:Langrennsløpere under Vinter-OL 2010
Kategori:Deltakere under Ski-VM 2011
Kategori:Personer fra Ljubljana
Kategori:Olympiske medaljevinnere i langrenn